b"\n_START_ARTICLE_\nMaty Mont\n_START_SECTION_\nBiografia\n_START_PARAGRAPH_\nDespr\xc3\xa9s dels estudis primaris, va anar a aprendre de cosir per ser modista, ofici que assol\xc3\xad ben aviat gr\xc3\xa0cies a la seva habilitat i al gust innat per la moda. En esclatar la Guerra Civil, es despla\xc3\xa7ava cada dia a Barcelona a treballar en un gran taller de confecci\xc3\xb3 d'uniformes militars per als soldats de la Rep\xc3\xbablica. Acabada la guerra, s'introdu\xc3\xad en el m\xc3\xb3n de l'espectacle com a merit\xc3\xb2ria en la revista de la famosa Celia G\xc3\xa1mez, per\xc3\xb2 aviat destac\xc3\xa0 i cre\xc3\xa0 el seu propi espectacle, que triomf\xc3\xa0 als principals teatres i sales de festes de Sabadell, Barcelona, Madrid, Val\xc3\xa8ncia, Bilbao, Par\xc3\xads, Lisboa i Porto. Maty Mont va morir als 54 anys, afectada d'una leuc\xc3\xa8mia. El seu enterrament va constituir una gran manifestaci\xc3\xb3 de dol ciutad\xc3\xa0."